Hospitaal-veiligheidswag met mes doodgesteekArgieffoto “Die veiligheidswag het in ŉ rusie met ŉ ander veiligheidswag betrokke geraak terwyl hulle Vrydag aan diens was,” het ao. Kay Makhubela, woordvoerder van die polisie, gesê. “Die ander veiligheidswag het ŉ mes uitgeruk en hom daarmee gesteek. Hy is na ongevalle gehaas waar hy dood is.” Volgens Makhubela het albei veiligheidswagte by die hospitaal gewerk. Die ander veiligheidswag het gevlug en is nog nie in hegtenis geneem nie. Die vakbond Nehawu het gesê die voorval kom nadat daar Vrydag ŉ betoging was by die hospitaal. “Nehawu is geskok deur die nuus,” het Sizwe Pamla, woordvoerder van die vakbond, in ŉ verklaring gesê. Lede van Nehawu het buite die hospitaal betoog oor verskeie kwessies insluitend veiligheid by die hospitaal.